Annwyl [enw'r AS], 

Rwy'n ysgrifennu atoch fel fy AS lleol i ofyn i chi gefnogi'r ymgyrch pleidleisio hygyrch Fy Mhleidlais Fy Llais.
Dan arweiniad United Response, Dimensions, Mencap ac Ambitious about Autism, bydd yr ymgyrch yn dod â chlymblaid genedlaethol o fudiadau anabledd, gofalwyr, teuluoedd a hunan-eiriolwyr at ei gilydd. Eu nod fydd helpu mwy na 211,000 o bobl awtistig a phobl ag anableddau dysgu i gofrestru a phleidleisio yn yr etholiad cyffredinol nesaf.
Mae dros 1.5 miliwn o bobl ag anableddau dysgu yn byw yn y DU, ynghyd â mwy na 700,000 o bobl awtistig – ond yn ôl United Response, mae llai na dau o bob tri aelod o'r cyhoedd yn gwybod bod ganddynt yr un hawl i bleidleisio. Yn yr un modd, mae arolwg barn gan Dimensions yn dangos bod 80% o bobl yn ystyried bod gorsafoedd pleidleisio yn anhygyrch i bleidleiswyr ag anabledd dysgu.
Mae pobl anabl yn wynebu rhwystrau sylweddol yn barod wrth geisio pleidleisio. 
[Gallwch bersonoli eich llythyr drwy ddefnyddio rhai o'r awgrymiadau canlynol:]
· Nodwch rwystrau rydych chi neu rywun rydych yn ei adnabod wedi dod ar eu traws sy'n golygu bod pleidleisio yn anoddach i bobl anabl (e.e. nid yw maniffestos Darllen Hawdd ar gael bob amser, dydy gorsafoedd pleidleisio ddim yn hygyrch i bobl ag anableddau cudd, diffyg ymwybyddiaeth o anabledd gan y cyhoedd, ac ati.)
· Dywedwch fod angen i newidiadau ynghylch ID pleidleiswyr gael eu hesbonio'n glir, ac ni ddylai'r rheolau newydd anfanteisio pleidleiswyr anabl sydd â hawl cyfreithiol yn barod i bleidleisio mewn gorsafoedd pleidleisio.
· Trafodwch sut mae pleidleisio hygyrch yn bwysig i ddemocratiaeth a pham rydych yn meddwl y dylai pawb gael yr hawl i gymryd rhan, ni waeth beth yw eu hanghenion.
Fel fy nghynrychiolydd etholedig, gallwch gefnogi Fy Mhleidlais Fy Llais a phleidleisio hygyrch drwy wneud dau beth: 
· Ewch i wefan Fy Mhleidlais Fy Llais a chofrestru i fod yn Hyrwyddwr Pleidleisio Hygyrch er mwyn cadw'r mater ar agenda'r Senedd.
· Gwnewch yn siŵr bod eich deunyddiau gwleidyddol ac ymgyrchu ar gael mewn fformatau hygyrch fel Darllen Hawdd, mewn print ac ar-lein.
Yn gywir, 
[Eich enw]

